Diari Oficial de la Generalitat Valenciana


Sumari del DOGV 9284, del 23-02-2022 (2022/1343)

RESOLUCIÓ de 10 de febrer de 2022, de la Presidència del Consorci Hospital General Universitari de València (CHGUV), de convocatòria de provisió, pel sistema de lliure designació, de la plaça de comare adjunta (LD/01/2022).
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9284

Data del DOGV
:   23-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1343


Data del document
:   10-02-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 10 de febrer de 2022, de la Presidència del Consorci Hospital General Universitari de València (CHGUV), de convocatòria de provisió, pel sistema de lliure designació, de la plaça de comare adjunta (LD/01/2022). [2022/1343]  
En la plantilla del Consorci Hospital General Universitari de València (CHGUV) està vacant la plaça número 47899, comare adjunta, que és necessari proveir.  
De conformitat amb l'article 13 del vigent Conveni col·lectiu del CHGUV (BOP 135, 16.07.2020), i en concordança amb l'article 80 de l'RD legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, les convocatòries de provisió per lliure designació consistiran en l'apreciació discrecional per l'òrgan competent de la idoneïtat de les persones candidates en relació amb els requisits exigits i les funcions per a l'exercici de la plaça.  
  
Vista la Resolució de la Presidència del CHGUV de 31 de gener del present any per la qual es declara deserta la plaça número 47022, que havia sigut convocada mitjançant Resolució de 13 de desembre de 2021 (DOGV 9251, 07.01.2022).  
D'acord amb les competències atribuïdes per l'article 15.1 dels estatuts refosos del CHGUV per a la gestió de l'Hospital General Universitari de València, en relació amb l'apartat primer de l'Acord del Consell de Govern, de 12 de desembre de 2003, sobre delegació d'atribucions en matèria de personal, de contractació administrativa i gestió econòmica, la Presidència del CHGUV resol:  
  
  
Primer  
Convocar, mitjançant el sistema de lliure designació, la provisió de la plaça de la plantilla del CHGUV que s'especifica en l'annex I d'aquesta resolució.  
  
Segon  
Aprovar les bases específiques i el barem de mèrits pels quals es regirà la convocatòria indicada, que figuren com a annexos II i III respectivament.  
  
Tercer  
Publicar la convocatòria en el Diari Oficial de la Generalitat Valenciana (DOGV).  
  
Aquesta resolució és definitiva en via administrativa, i contra aquesta, les persones interessades poden interposar, potestativament, un recurs de reposició davant la Presidència del CHGUV en el termini d'un mes a comptar des de l'endemà de la publicació en el Diari Oficial de la Generalitat Valenciana (DOGV) o directament, un recurs contenciós administratiu en el termini de dos mesos comptats des de l'endemà de la publicació, davant els jutjats contenciosos administratius de la ciutat de València, d'acord amb el que es disposa en els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
València, 10 de febrer de 2022.- El vicepresident del Consell de Govern del CHGUV i president de la Diputació Provincial de València (Acord 12 desembre 2003; DOGV 4668, 13.01.2004): Antoni Gaspar Ramos.  
  
  
ANNEX I  
Plaça que es convoca (LD/01/2022)  
  
Denominació: comare adjunta.  
Número: 47897.  
Àrea funcional: Direcció d'Infermeria del CHGUV.  
Grup de classificació professional-subgrup: A-A2.  
Complement de destí: 22.  
Complement específic: 87.  
Forma de provisió: lliure designació.  
Titulació: grau en Infermeria o diplomatura en Infermeria o equivalent i especialitat en Infermeria Obstetricoginecològica o equivalent.  
  
  
Missió: gestionar eficientment els recursos de la Unitat per a cobrir les necessitats de cures d'infermeria de les pacients dins de les competències professionals.  
  
Objectius generals:  
- Optimitzar la qualitat de les cures de la Unitat.  
- Organitzar i coordinar el personal adscrit a la Unitat.  
- Complir els objectius que la direcció d'Infermeria té assignats per a la Unitat.  
- Avaluar el funcionament i l'activitat assistencial de la Unitat.  
- Garantir la seguretat i continuïtat de les cures de les pacients de la Unitat.  
- Mantindre actualitzats els coneixements i aptituds per al correcte exercici de la professió.  
  
  
  
ANNEX II  
Bases per a la provisió de la plaça de comare adjunta del CHGUV (LD/01/2022)  
  
1. Objecte  
Aquestes bases tenen per objecte regular la provisió, mitjançant el sistema de lliure designació, de la plaça de caràcter assistencial, pertanyent al grup A, subgrup A2 de la plantilla del Consorci Hospital General Universitari de València que s'especifica en l'annex I.  
  
2. Requisits que han de complir les persones concursants  
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats als quals, en virtut de tractats internacionals celebrats per la Unió Europea i ratificats per Espanya, siga aplicable la lliure circulació de persones treballadores en els termes en què aquesta es troba definida en el Tractat Constitutiu de la Unió Europea, o ostentar aquest dret conforme al que es preveu en el Decret 543/2001, de 18 de maig, sobre accés a l'ocupació pública de l'Administració General de l'Estat i els seus organismes públics de nacionals d'altres estats als quals és aplicable el dret a la lliure circulació de persones treballadores.  
2.2. Estar en possessió de la titulació requerida per a accedir a la plaça a la qual es concursa i que figura en l'annex I d'aquesta resolució i tindre una experiència professional mínima de tres anys en l'àrea assistencial.  
2.3. Posseir la capacitat funcional necessària per a l'exercici de la plaça.  
2.4. No haver sigut separat/ada mitjançant un expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupació o càrrecs públics per resolució judicial per a exercir funcions similars a les que exercia en la plaça de la qual haguera sigut separat/ada o inhabilitat/ada. En el cas de ser nacional d'un altre estat, no estar inhabilitat/ada o en situació equivalent, ni haver sigut sotmés/esa a sanció disciplinària o equivalent que impedisca en el seu estat, en els mateixos termes, l'accés a l'ocupació pública.  
2.5. No excedir l'edat de jubilació ordinària que assenyale la normativa aplicable al règim jurídic de la persona participant.  
2.6. Tindre la condició d'empleat/ada públic/a amb plaça d'especialista en Infermeria Obstètric-Ginecològica, subjecte/a a règim jurídic laboral fix seleccionat en processos selectius de les administracions públiques o funcionari/a de carrera que presten serveis en centres sanitaris de titularitat pública, així com el personal estatutari fix que preste serveis en institucions sanitàries públiques del Sistema Nacional de Salut.  
  
3. Acreditació dels requisits  
Els requisits d'admissió hauran de complir-se l'últim dia del termini de presentació d'instàncies i mantindre's al llarg de tot el procés fins al moment de la presa de possessió.  
  
4. Sol·licituds  
4.1. Les persones interessades emplenaran la sol·licitud de participació, conforme al model que figura en l'annex IV, i la presentaran preferiblement en el Registre general del CHGUV (av. Tres Creus, núm. 2 - 46921 de València), o en la forma establida en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
4.2. El termini de presentació de sol·licituds serà de deu dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
4.3. El domicili que figure en la sol·licitud serà el considerat vàlid a l'efecte de notificacions.  
4.4. La consignació de dades falses en la sol·licitud o en la documentació aportada per les persones aspirants comportarà l'exclusió del procés o nul·litat del nomenament i adjudicació de la plaça, si escau, sense perjudici de les mesures legals, disciplinàries o laborals que corresponguen.  
4.5. La documentació acreditativa haurà de ser original o, si no és possible, estar degudament compulsada. En cas contrari s'entendrà com a no presentada.  
La comissió de valoració admetrà, quan els considere fefaentment acreditats i els verifique, documents impresos amb signatura o empremta digital, o documents electrònics degudament referenciats de bases de dades documentals.  
La comissió de valoració només podrà valorar la documentació degudament acreditada dins del termini i en la forma escaient, si bé podrà requerir els aclariments que estime oportuns. En cas de documents redactats en idiomes diferents dels oficials a la Comunitat Valenciana, es podrà demanar a la persona aspirant la traducció jurada o fefaent d'aquests.  
4.6. Juntament amb la sol·licitud, les persones concursants hauran d'aportar la següent documentació, original o degudament compulsada:  
a) Document nacional d'identitat, o document equivalent per a les persones nacionals d'altres estats.  
b) Títol acadèmic corresponent de conformitat amb els requisits establits en l'annex I. En el cas de titulacions obtingudes a l'estranger, credencial que acredite l'homologació que corresponga.  
c) Certificació expedida per l'òrgan competent, que acredite l'experiència professional indicada en la base 2.2 d'aquesta convocatòria.  
  
d) Currículum professional, en el qual es resumisca la formació acadèmica, l'experiència professional i de gestió, així com aquelles altres circumstàncies que la persona candidata desitge posar de manifest, juntament amb la documentació justificativa dels mèrits al·legats.  
e) Certificació expedida per l'òrgan competent de complir el requisit establit en la base 2.6 d'aquesta convocatòria.  
f) Memòria-projecte de gestió explicatiu de les línies fonamentals i objectius a aconseguir en la Unitat d'Infermeria corresponent a la plaça objecte d'aquesta convocatòria. Haurà de guardar coherència amb el Pla estratègic del CHGUV i el Pla de salut de la Conselleria de Sanitat Universal i Salut Pública. La seua extensió no podrà excedir de 20 folis.  
  
La no presentació del projecte junt amb la sol·licitud determinarà necessàriament l'exclusió del procés, sense que puga ser objecte d'esmena.  
  
5. Gestió de la convocatòria  
La Direcció de Recursos Humans del CHGUV és l'òrgan de gestió de la convocatòria, així com de suport i assessorament tècnic a la comissió de valoració.  
  
6. Admissió d'aspirants  
6.1. Llistat provisional de persones aspirants admeses i excloses  
Finalitzat el termini de presentació de sol·licituds, l'òrgan competent del Consorci publicarà en els taulers d'anuncis la resolució per la qual s'aprova el llistat provisional de persones aspirants admeses i excloses, i consignarà, si és el cas, la causa d'exclusió.  
Les persones concursants disposaran d'un termini de deu dies hàbils a partir de l'endemà de la data de publicació d'aquesta resolució a l'efecte d'esmenar la falta o adjuntar la documentació preceptiva en cas que la sol·licitud d'admissió no complira els requisits exigits en la convocatòria.  
6.2. Llistat definitiu de persones aspirants admeses i excloses.  
Transcorregut el termini assenyalat en l'apartat 6.1., vistes les al·legacions i esmenats els defectes, si fora procedent, es publicarà la resolució per la qual s'aprova el llistat definitiu de persones aspirants admeses i excloses, en la mateixa forma que el provisional. Amb la publicació del llistat definitiu es consideraran contestades les al·legacions presentades contra el llistat provisional.  
  
7. Desenvolupament del procés  
La Direcció de Recursos Humans del CHGUV traslladarà les sol·licituds a la comissió de valoració, a fi que aquesta realitze la valoració dels mèrits al·legats i aportats per les persones aspirants així com de la memòria-projecte de gestió.  
La memòria consistirà en una anàlisi del lloc de treball sol·licitat, les seues característiques, condicions, mitjans necessaris, propostes de millora en el desenvolupament de les funcions i totes aquelles qüestions que la persona aspirant considere d'interés o importància. La seua extensió no podrà excedir de 20 folis. La valoració del projecte inclourà una entrevista davant la comissió de valoració sobre el seu contingut i abast, en la qual es valoraran els coneixements del lloc de treball sol·licitat, així com l'aptitud, eficàcia i experiència professional de l'aspirant i totes les circumstàncies que siguen necessàries per al millor desenvolupament de les funcions.  
La puntuació màxima de 100 punts es correspon amb 50 punts en la valoració dels mèrits i 50 en la valoració de la memòria-projecte de gestió.  
  
8. Comissió de valoració  
8.1. La comissió de valoració tindrà la consideració d'òrgan col·legiat i li serà aplicable el que es disposa en la Llei 40/2015, d'1 d'octubre, de règim jurídic del sector públic, i ordenaran la seua composició i activitat d'acord amb els principis rectors establits en l'article 60 de l'RDL 5/2015, de 30 d'octubre, pel qual s'aprova el text refós de la Llei de l'EBEP.  
Tindrà com a comesa l'avaluació dels mèrits i els projectes de gestió presentats per les persones aspirants, així com de l'exposició o entrevista; la formulació de la proposta d'adjudicació d'acord amb les bases de la convocatòria i, en general, l'execució del procés amb subjecció a les normes aplicables, garantint la igualtat d'oportunitats entre les persones aspirants i la transparència del procés.  
  
A l'efecte de comunicacions i altres incidències la comissió tindrà la seua seu en la Direcció de Recursos Humans del CHGUV.  
8.2. La comissió de valoració estarà composta per les següents persones:  
  
Titulars  
President/a: Tomás Aparicio Navarro.  
Vocal 1: Cristina Payá Gisbert.   
Vocal 2: María Pilar González Fernández.  
Vocal 3: Ana M.ª Manzanares Mir.  
Secretari/ària: Carmen Marti-Belda Torres.  
  
Suplents  
President/a: Luisa Serred Mateo.  
Vocal 1: Belén de Oñate Casas.  
Vocal 2: Raquel V. Hervás Ayala.  
Vocal 3: Juana Reyes López Martínez.  
Secretari/ària: Pilar Gallego Brosel.  
  
  
9. Barem de mèrits i acreditació d'aquests  
9.1. Els mèrits s'acreditaran i documentaran de les formes següents:  
  
9.1.1. Experiència professional  
Mitjançant un certificat emés pel registre de personal o òrgan competent de la institució, entitat o administració pública.  
9.1.2. Formació acadèmica  
Les titulacions acadèmiques oficials s'acreditaran amb el títol expedit per l'autoritat acadèmica competent. En el supòsit de titulacions obtingudes fora d'Espanya, haurà d'aportar-se la credencial de reconeixement, homologació o validació, segons siga procedent, de la titulació, expedida pel ministeri competent en matèria d'educació espanyol. El doctorat s'acreditarà amb l'aportació del títol de doctor; si en aquest no s'indica la matèria objecte del doctorat, s'haurà d'aportar una certificació acreditativa d'aquest punt.  
9.1.3. Cursos de formació. Diplomes i màsters  
Mitjançant certificats emesos pels òrgans o instituts de formació de les administracions públiques o Sistema Nacional de Salut, les seues escoles de formació, universitats, els convocats en el marc dels acords de formació contínua de persones empleades de les administracions públiques, o en el cas de formació contínua i continuada els impartits per centres degudament acreditats o reconeguts per a la docència pels òrgans competents.  
No es valoraran els cursos de valencià o d'idiomes, ni els cursos integrats en una titulació universitària o acadèmica quan formen part del pla d'estudis, ni els cursos derivats de processos selectius, promoció interna, plans d'ocupació o d'adaptació del règim jurídic a la naturalesa de les places ocupades.  
9.1.4. Activitat docent  
Mitjançant certificació acreditativa emesa per l'òrgan acadèmic o administratiu competent.  
9.1.5. Publicacions. Treballs científics i d'investigació  
Hauran de ser detallats específicament en la relació de mèrits. Si es tracta de recursos electrònics o estan referenciats en bases de dades indexades mitjançant estàndards internacionalment admesos, es podran valorar si la persona aspirant els esmenta i identifica unívocament en la seua sol·licitud, i la comissió els considera prou acreditats i verificables.  
  
9.1.6. Coneixement d'idiomes de la Unió Europea  
Mitjançant una certificació acadèmica, o convalidació o homologació emesa per l'òrgan competent. Només es valorarà el nivell més alt obtingut i en cap cas es consideraran els cursos superats d'idiomes inclosos en els plans d'estudis d'ESO, Batxiller, Formació Professional, i d'estudis universitaris de qualsevol nivell.  
9.1.7. Coneixement del valencià  
Mitjançant una certificació, o convalidació o homologació emesa per la Junta Qualificadora de Coneixements del Valencià (JQCV). Només es valorarà el nivell més alt obtingut.  
9.2. Adequació a les funcions a desenvolupar  
En general, i especialment en el que concerneix als apartats d'experiència professional, formació, i activitat docent i investigadora, els mèrits al·legats només podran valorar-se si tenen relació directa amb les funcions a realitzar en la plaça objecte d'aquesta convocatòria.  
  
9.3. Període computable  
El període computable dels mèrits finalitzarà el dia de la publicació d'aquesta convocatòria en el Diari Oficial de la Generalitat Valenciana (DOGV).  
9.4. En cap cas un mèrit podrà ser al·legat o valorat en més d'un apartat, subapartat o epígraf del barem.  
  
10. Resolució de la convocatòria i nomenament  
La comissió de valoració, abans de formular la proposta de resolució, farà públiques les puntuacions assignades en les diferents fases de la convocatòria (barem de mèrits i memòria-projecte de gestió).  
Durant el termini de deu dies hàbils, a comptar des de l'endemà de la publicació, les persones interessades podran interposar reclamacions, que es consideraran resoltes amb la publicació de les qualificacions definitives.  
La proposta d'adjudicació es realitzarà a favor de la persona aspirant que obtinga major qualificació final. Si dos o més concursants obtingueren idèntica qualificació final, l'empat es resoldrà a favor del que haguera obtingut major puntuació en l'exposició i defensa del projecte de gestió; si així i tot persistira l'empat, es resoldrà seguint l'ordre dels apartats del barem de mèrits.  
L'òrgan competent del CHGUV dictarà una resolució, d'acord amb la proposta de la comissió de valoració, que serà publicada en el Diari Oficial de la Generalitat Valenciana (DOGV).  
La comissió de valoració podrà proposar, de manera motivada, que aquesta convocatòria siga declarada deserta, quan considere que no concorren persones aspirants idònies per a l'exercici del lloc.  
En la resolució de la convocatòria s'indicarà el que siga procedent en relació amb la incorporació a la plaça de la persona seleccionada, i aquesta quedarà en la situació administrativa que li corresponga segons la seua vinculació i règim jurídic de procedència.  
La persona nomenada per a l'exercici d'una plaça pel procediment de lliure designació podrà ser destituïda discrecionalment per la mateixa autoritat que la va nomenar, sense perjudici de la previsió de l'article 84.3 de l'RD legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic.  
  
  
11. Vinculació de les bases  
Aquestes bases vinculen el CHGUV, la comissió de valoració i els qui participen en aquest procés.  
  
  
  
ANNEX III  
Barem de mèrits  
  
Convocatòria plaça de comare adjunta del CHGUV (LD/01/2022)  
  
1. Experiència professional  
Es valorarà l'experiència en el sector públic, i s'entendrà com a tal els serveis prestats en els serveis públics de salut, fins a un màxim de 20 punts:  
a) Es valorarà amb 0.30 punts per cada mes complet de serveis prestats amb responsabilitat en llocs de direcció o gestió.  
b) Es valorarà amb 0.15 punts per cada mes complet de serveis prestats en la categoria d'especialista en infermeria obstetricoginecològica.  
  
3. Formació, fins a un màxim de 14 punts  
3.1. Formació acadèmica  
a) Per estar en possessió de titulació de tercer cicle universitari (doctorat), 6 punts.  
b) Per estar en possessió de titulació diferent de l'exigida en aquesta convocatòria, de segon cicle universitari (màster oficial, llicenciatura o equivalent), 4 punts.  
c) Per estar en possessió de titulació diferent de l'exigida en aquesta convocatòria, de primer cicle universitari (grau, diplomatura o equivalent), 2 punts.  
La titulació acadèmica es valorarà fins a un màxim de 6 punts, i es computarà exclusivament la titulació més alta, i en cas d'estar en possessió de més d'una titulació del mateix nivell acadèmic, tan sols es valorarà una d'elles.  
3.2. Formació contínua i continuada  
Els cursos de formació i perfeccionament es valoraran fins a un màxim de 8 punts.  
- Per cada curs de duració entre 40 i 100 hores lectives, 0.20 punts  
  
- Per cada curs de duració > 100 hores lectives, 0.50 punts  
- Per cada màster, 1.00 punt  
4. Altres activitats, fins a un màxim de 9 punts  
4.1. Docència, fins a un màxim de 5 punts  
a) Docència universitària:  
- Per cada curs acadèmic complet com a professor/a associat/ada en hospitals amb conveni específic amb universitat pública, 0.50 punts.  
- Per cada curs acadèmic complet com a professor/a associat/ada assistencial en hospitals amb conveni específic amb universitat pública, 0.20 punts.  
- Per cada curs acadèmic complet com a col·laborador/a docent en hospitals amb conveni específic amb universitat pública, 0.05 punts.  
b) Docència en l'especialitat objecte de la convocatòria com a tutor/a de residents, per cada any complet, 0.10 punts.  
c) Docència en formació continuada: per haver impartit cursos inclosos en el sistema de formació continuada del sector sanitari, per cada hora lectiva, 0.010 punts.  
4.2. Activitat investigadora, fins a un màxim de 2 punts.  
Per la publicació de treballs científics i d'investigació directament relacionats amb les funcions de la plaça a la qual es concursa, segons el parer de la comissió de valoració.  
4.3. Activitats de participació, fins a un màxim de 2 punts.  
a) Per cada dotze mesos formant part de comissions clíniques acreditades en institucions sanitàries públiques: 0.20 punts, fins a un màxim d'1.00 punt.  
b) Per la participació en els òrgans col·legiats de selecció/provisió i/o pertinença al col·legi de selecció i provisió: 0.25 punts per nomenament o any de pertinença fins a un màxim d'1.00 punt.  
5. Coneixement d'altres idiomes comunitaris diferents del castellà i valencià, fins a un màxim d'1.50 punts segons la següent escala:  
  
- A1: 0.15 punts.  
- A2: 0.25 punts.  
- B1: 0.50 punts.  
- B2: 0.75 punts.  
- C1: 1.00 punt.  
- C2: 1.50 punts.  
6. Coneixement del valencià, fins a un màxim de 5.50 punts, segons la següent escala:  
- A1: 0.50 punts.  
- A2: 1.00 punt.  
- B1: 2.50 punts.  
- B2: 3.50 punts.  
- C1: 4.50 punts.  
- C2: 5.50 punts.